**A megvalósult részletes program ismertetője**

**2020. augusztus 26.**

A fesztivál beharangozó napján 18.00 órakor a Grazioso Kamaraegyüttes járvány utáni hálaadó hangversenyére került sor. 20.30 órakor pedig a marosvásárhelyi Spectrum Színház Zsiga és a nők című előadását tekinthették meg az érdeklődők.

**2020. augusztus 27.**

19.00 órakor került sor az ünnepi fesztiválköszöntőre, melyet Örsi Gergely polgármester tartott, utána pedig helyi középiskolások előadásában a Pál utcai fiúk című előadást tekinthették meg az érdeklődök Szalai Kriszta rendezésében.

**2020. augusztus 28.**

18.00 órakor egy különleges érzékenyítő koncertszínházi előadásra került sor, Legyek a lábnyom címmel, az Aranyszamár Színház és a Szarkaláb Banda közreműködésével. 19.30 órakor a Kaláka Együttes fellépését tekinthették meg az érdeklődők. Műsorukat Trianon emlékezetére állították össze.

**2020. augusztus 29.**

7.00 – 11.00 óráig tartott a Legügyesebb horgász elnevezésű horgászverseny, melyre szép számmal voltak nevezők.

8.00 órakor Családi zumba vette kezdetét.

10.00 órakor a gyermekek nagy örömére megnyílt a mesekert, ahol az alábbi elfoglaltságok közül választhattak az érdeklődők:

Tündérhinta – Égigérő domb

Bartha Tóni csúzlizdája – Sárkányfal

Űrállomás – Griffmadár fennsík

Ős jurta, őseink játékai – Óperenciás udvar

Mindentudó szövő-fonó asszonyok – Régi mesterségek sátora

Toma mester varázslatai

Tekergőtér – Égigérő domb

Tintaló Cirkusz

Circus Mechanicus

10.30 órakor a Rozsnyói Meseszínház Ogaljo Csodaszarva című előadását tekinthették meg az érdeklődők. 12.00 órakor Muzsikus Gábi és barátai léptek fel, Hangszervarázs című koncertjükkel megörvendeztetve a közönséget. 13.00 órakor Micsik Béla, Bella Péter, Kováts Marcell és Bíró Julcsi közös koncertjére került sor. 14.30 órakor vette kezdetét Az év természetfotósa 2019 című kiállításhoz kapcsolódó tárlatvezetés. 15.00 órakor Kaletencker Gábor műsora várta a fesztiválozó közönséget. 15.30 órakor solymász-bemutatót tekinthettek meg az érdeklődők. A Kincskereső Kisködmön című interaktív játék 16.00 órakor kezdődött az Apnoé Együttes előadásában. 17.00 órakor az Eszter-lánc Mesezenekar koncertje szórakoztatta a nagyérdeműt. 18.00 órakor akrobata zsonglőr- és akrobatikus gólyalábas műsor vette kezdetét. 19.30 órakor a Kecskeméti Katona József Színház Társasjáték New Yorkban című előadása következett a Kultúrkúria szabadtéri színpadán. 22.00 órakor pedig táncos mulatság zárta a napot.

**2020. augusztus 30.**

Az utolsó napon 10.00 órától 18.00 óráig vehették birtokukba a mesekertet a gyerekek és szüleik, kísérőik. 11.00 órakor pedig Halász Judit koncertje következett. 12.00 órakor az Okos lány című előadást tekinthették meg az érdeklődők a Ládafia Bábszínház előadásában. 15.00 órakor Habók János bűvészműsora következett Varázspercek címmel. 15.30 órakor a Vitéz László és Vas Juliska című előadást tekinthették meg a fesztiválozók Fabók Mancsi Bábszínháza előadásában. 16.30 órakor a Fricska Táncegyüttes műsora volt megtekinthető, utána pedig a Garabonciások gólyalábas produkciója várta az érdeklődőket. 17.30 órakor a Kolompos Mulatság vette kezdetét a Kolompos Együttes közreműködésével.

A fesztivált 19.00 órakor Presser Gábor és barátai, Vigyázzunk Budára! jótékonysági koncertje zárta.